बिजनौर/मेरठ. बिजनौर जिला पंचायत अध्यक्ष पद के चुनाव में सपा की गुटबाजी को कम करने के लिए सोमवार को पार्टी हाईकमान ने जिले के पांच वरिष्ठ नेताओं को पार्टी से बाहर का रास्ता दिखा दिया। इसमें सदर विधायक रुचि विरा, उनके पति उदयनवीरा, पूर्व सांसद यशवीर सिंह, पूर्व जिला अध्यक्ष जमील अंसारी और नगीना के चेयरमेन खलील उर्रहमान शामिल हैं।
क्या है मामला
समाजवादी पार्टी ने बिजनौर में जिला पंचायत अध्यक्ष पद का प्रत्याशी नगीना से विधायक मनोज पारस की पत्नी नीलम पारस को बनाया है। लेकिन, सदर सपा विधायक रूचि वीरा अपने पति उदयन वीरा को अध्यक्ष बनवाने के लिए पार्टी से बगावत पर उतर आई हैं। वे 35 जिला पंचायत सदस्यों का समर्थन बताकर चुनाव मैदान में कूद गई हैं। वहीं, दो दिन पहले प्रदेश सरकार के मंत्री मूलचंद चौहान ने मीडिया को दिए एक बयान में कहा था कि सपा के जिला पंचायत अध्यक्ष पद की प्रत्याशी नीलम पारस का विरोध करने वाले सपा नेताओंं के खिलाफ सख्त कार्रवाई की जाएगी। उन्होंने ही इसकी एक रिपोर्ट बनाकर पार्टी हाईकमान को भेजी थी। बताया जा रहा है कि इस रिपोर्ट को सपा मुखिया मुलायम सिंह यादव ने संज्ञान में लिया है। इसके बाद उन्होंने पार्टी विरोधी गतिविधियों में शामिल रहने के कारण सदर विधायक रुचि विरा, उनके पति उदयनवीरा, पूर्व सांसद यशवीर सिंह, पूर्व जिला अध्यक्ष जमील अंसारी और नगीना के चेयरमेन खलील उर्रहमान को पार्टी से बाहर का रास्ता दिखा दिया है
रेस्टिकेट के बाद होगी आसानी
इन नेताओंं के रेस्टिकेट की जानकारी जब नगीना विधायक मनोज पारस और मंत्री मूलचंद चौहान सपा जिला अध्यक्ष अनिल यादव के खेमे को मिली तो दर्जनों कार्यकर्ताओं ने पार्टी दफ्तर पर इकट्ठा होकर जश्न मनाया। वहीं, इस मामले पर जब मीडिया ने रूचि वीरा से उनका पक्ष जानने की कोशिश की तो उन्होंने कहा कि पार्टी हाईकमान ने अपनी मर्जी से निर्णय लिया है। पार्टी से निकाले जाने के बाद पति के लिए प्रचार करने में उन्हें आसानी होगी।
फाइल फोटो: विधायक रुचि विरा।
hin_Deva hin_Deva hin_Deva hin_Deva hin_Deva mai_Deva